CELEX: 62015TN0357
Language: sk
Date: 2015-07-07 00:00:00
Title: Vec T-357/15 P: Odvolanie podané 7. júla 2015: Maria Luisa Garcia Minguez proti uzneseniu Súdu pre verejnú službu z 28. apríla 2015 vo veci F-72/14, Garcia Minguez/Komisia

24.8.2015   
            
            
               SK
            
            
               Úradný vestník Európskej únie
            
            
               C 279/49
            
         Odvolanie podané 7. júla 2015: Maria Luisa Garcia Minguez proti uzneseniu Súdu pre verejnú službu z 28. apríla 2015 vo veci F-72/14, Garcia Minguez/Komisia
   (Vec T-357/15 P)
   (2015/C 279/62)
   Jazyk konania: francúzština
   
      Účastníci konania
   
   
      Odvolateľka: Maria Luisa Garcia Minguez (Brusel, Belgicko) (v zastúpení: L. Ortiz Blanco a Á. Givaja Sanz, avocats)
   
      Ďalší účastník konania: Európska komisia
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil uznesenie Súdu pre verejnú službu Európskej únie z 28. apríla 2015 vo veci F-72/14,
            
         
               —
            
            
               rozhodol v spore F-72/12 a zrušil rozhodnutie Komisie nepripustiť odvolateľku na interné výberové konanie COM/3/AD9/13 a
            
         
               —
            
            
               zaviazal Komisiu na náhradu trov konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza tri odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení pri výklade pojmov „Komisia“ a „inštitúcia“, ktoré sa nachádzajú v oznámení o výberovom konaní a článkoch 27 a 29 Služobného poriadku úradníkov. Odvolateľka tvrdí, že Výkonná agentúra pre vzdelávanie, audiovizuálnu oblasť a kultúru (EACEA) mala byť za účelom určenia osôb, ktoré sú oprávnené pristúpiť k internému výberovému konaniu, považovaná za súčasť Komisie.
            
         
               2.
            
            
               Druhý odvolací dôvod je založený na nesprávnom právnom posúdení pri výklade zásad rovnakého zaobchádzania a nediskriminácie, ako aj článkov 27 a 29 Služobného poriadku úradníkov. Odvolateľka tvrdí, že je protiprávne pripustiť k internému výberovému konaniu úradníkov, ktorí už priamo pracujú pre jednu z inštitúcií, vrátane tých, ktorí sú pridelení k jednej z výkonných agentúr, a zároveň vylúčiť ostatných úradníkov, ktorí pracujú pre tú istú agentúru.
            
         
               3.
            
            
               Tretí odvolací dôvod uvedený subsidiárne je založený na porušení povinnosti odpovedať na žalobný dôvod žaloby, na nedostatku odôvodnenia a na nesprávnom právnom posúdení pri výklade zásad rovnakého zaobchádzania a nediskriminácie, ako aj vlastných aktov inštitúcií. Odvolateľka tvrdí, že jej osobitná situácia – zastávala, so súhlasom Komisie, postavenie vedúcej dvoch oddelení, ktoré sú zaradené do organizačnej štruktúry Komisie – odôvodňuje jej pripustenie k internému výberovému konaniu.